ᱟᱢᱨᱤᱛᱥᱚᱨ

ᱟᱢᱨᱤᱛᱥᱚᱨ ᱫᱚ ᱱᱟᱜᱟᱢᱤᱭᱟᱹ ᱞᱮᱠᱟᱛᱮ ᱨᱟᱢᱫᱟᱥᱯᱩᱨ ᱧᱩᱛᱩᱢ ᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱟᱨ ᱨᱚᱲ ᱪᱟᱞᱟᱣᱟᱜ ᱯᱟᱹᱨᱥᱤ ᱛᱮ ᱚᱢᱵᱚᱨᱥᱚᱨ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ,  ᱥᱤᱧᱚᱛᱤᱭᱟᱹ ᱯᱚᱱᱚᱛ ᱨᱮᱱᱟᱜ ᱯᱚᱧᱡᱟᱵᱽ ᱨᱮ ᱫᱚᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞᱟᱜ ᱥᱚᱦᱚᱨ ᱠᱟᱱᱟ, ᱱᱚᱣᱟ ᱥᱚᱦᱚᱨ ᱫᱚ ᱟᱢᱨᱤᱛᱥᱚᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱯᱚᱧᱡᱟᱵᱽ ᱨᱮᱱᱟᱜ ᱢᱟᱡᱷᱟ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱟᱢᱨᱤᱛᱥᱚᱨ ᱨᱤᱱ ᱦᱚᱲ ᱮᱞ ᱫᱚ ᱑,᱑᱓᱒,᱗᱖᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱜᱮᱞ ᱜᱚᱴᱟᱝ ᱱᱚᱜᱚᱨ ᱱᱤᱜᱟᱢ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ ᱟᱨ ᱠᱚᱨᱚᱢᱡᱤᱛ ᱥᱤᱝ ᱨᱤᱝᱴᱩ ᱫᱚ ᱥᱚᱦᱚᱨ ᱨᱤᱱᱤᱡ ᱢᱮᱭᱟᱨ ᱠᱟᱱᱟᱭ ᱾ ᱱᱚᱣᱟ ᱥᱚᱦᱚᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱪᱚᱱᱰᱤᱜᱚᱰ ᱠᱷᱚᱱ ᱠᱚᱧᱮᱼᱯᱟᱪᱮ ᱨᱮ ᱒᱑᱗ ᱠᱤᱞᱚᱢᱤᱴᱚᱨ (᱑᱓᱕ ᱢᱤᱞ) ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱱᱟᱶᱟ ᱫᱤᱞᱞᱤ ᱠᱷᱚᱱ ᱔᱕᱕ ᱠᱤᱞᱚᱢᱤᱴᱚᱨ (᱒᱘᱓ ᱢᱤᱞ) ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱯᱟᱠᱤᱥᱛᱟᱱ ᱥᱩᱨ ᱨᱮ ᱢᱮᱱᱟᱜᱼᱟ, ᱣᱟᱜᱷᱟ ᱥᱤᱢᱟᱹ ᱒᱘ ᱠᱤᱞᱚᱢᱤᱴᱚᱨ (᱑᱗.᱔ ᱢᱤᱞ) ᱥᱟᱸᱜᱤᱧᱟ ᱾

ᱚᱛᱱᱚᱜ
ᱟᱢᱨᱤᱛᱥᱚᱨ  ᱨᱮ ᱢᱮᱱᱟᱜᱼᱟ ᱾ ᱒᱓᱔ ᱢᱤᱴᱚᱨ (᱗᱖᱘ ᱯᱷᱤᱴ) ᱩᱥᱩᱞ ᱥᱟᱶᱛᱮ, ᱟᱢᱨᱤᱛᱥᱚᱨ ᱠᱚᱧᱮ ᱥᱤᱧᱚᱛ ᱨᱮ ᱯᱚᱧᱡᱟᱵᱽ ᱯᱚᱱᱚᱛ ᱨᱮᱱᱟᱜ ᱢᱟᱡᱟ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱱᱚᱣᱟ ᱯᱟᱠᱤᱥᱛᱟᱱ ᱥᱟᱶ ᱥᱤᱢᱟᱹ ᱠᱷᱚᱱ ᱑᱕ ᱢᱤᱞ (᱒᱕ ᱠᱤᱞᱚᱢᱤᱴᱚᱨ) ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱟᱢᱨᱤᱛᱥᱚᱨ ᱱᱚᱜᱚᱨᱯᱟᱞᱤᱠᱟ ᱨᱤᱱ ᱦᱚᱲ ᱮᱞ ᱑,᱑᱓᱒,᱗᱖᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱑,᱑᱘᱓,᱗᱐᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱜᱚᱨ ᱯᱟᱞᱤᱠᱟ ᱨᱮ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱘᱗᱙ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ ᱟᱨ ᱙.᱗% ᱦᱚᱲ ᱮᱞ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱘᱕.᱒᱗% ᱛᱟᱦᱮᱸ ᱠᱟᱱᱟ; ᱠᱚᱲᱟ ᱟᱜ ᱥᱮᱪᱮᱫ ᱘᱘.᱐᱙% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱘᱒.᱐᱙% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱒᱘.᱘% ᱢᱮᱱᱟᱜᱼᱟ

ᱫᱷᱚᱨᱚᱢ

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ

ᱩᱰᱟᱹᱱ ᱰᱟᱦᱟᱨ
ᱟᱢᱨᱤᱛᱥᱚᱨ ᱥᱨᱤ ᱨᱟᱢ ᱫᱟᱥ ᱡᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱨᱮᱱᱟᱜ ᱦᱚᱥᱴᱤᱝ ᱟ ᱾ ᱩᱰᱟᱹᱱ ᱰᱟᱹᱦᱤ ᱥᱤᱧᱚᱛ ᱟᱨ ᱮᱢᱟᱱ ᱫᱤᱥᱚᱢ ᱨᱮᱱᱟᱜ ᱥᱚᱦᱚᱨ ᱠᱷᱚᱱ ᱥᱚᱡᱷᱮ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱡᱮᱡᱟᱹᱛᱤᱭᱟᱹᱨᱤ ᱴᱨᱮᱯᱷᱤᱠ ᱞᱟᱹᱜᱤᱫ ᱩᱰᱟᱹᱱ ᱰᱟᱹᱦᱤ ᱥᱤᱧᱚᱛ ᱨᱮᱱᱟᱜ ᱑᱒ ᱟᱱᱟᱜ ᱟᱹᱰᱤ ᱵᱤᱡᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱩᱰᱟᱹᱱ ᱰᱟᱹᱦᱤ ᱟᱢᱨᱤᱛᱥᱚᱨ ᱥᱩᱢᱩᱝ ᱫᱚ ᱵᱟᱝᱟ, ᱥᱟᱶᱛᱮ ᱯᱚᱧᱡᱟᱵᱽ ᱟᱨ ᱯᱩᱲᱥᱤ ᱯᱚᱱᱚᱛ ᱨᱮᱱᱟᱜ ᱮᱢᱟᱱ ᱦᱚᱱᱚᱛ ᱨᱮ ᱦᱚᱸ ᱠᱟᱹᱢᱤᱭᱟ ᱾

ᱨᱮᱞ
ᱟᱢᱨᱤᱛᱥᱚᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱟᱢᱨᱤᱛᱥᱚᱨ ᱥᱮᱵᱟ ᱜᱟᱦ ᱯᱨᱟᱭᱢᱮᱨᱤ ᱴᱟᱨᱢᱤᱱᱟᱥ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱧᱡᱟᱵᱽ ᱨᱮᱱᱟᱜ ᱟᱹᱰᱤ ᱵᱤᱡᱤ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱟᱨ ᱠᱚᱧᱮ ᱨᱮᱞᱣᱮ ᱨᱮᱱᱟᱜ ᱟᱹᱰᱤ ᱰᱮᱦᱮᱨ ᱨᱟᱡᱽᱥᱣᱟ ᱮᱢᱚᱜᱟᱦ ᱥᱴᱮᱥᱚᱱ ᱠᱟᱱᱟ ᱾ ᱟᱢᱨᱤᱛᱥᱚᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱨᱮ ᱪᱮᱛᱟᱱ ᱦᱮᱡ ᱥᱮᱱ ᱤᱫᱤ ᱛᱮ, ᱥᱤᱧᱚᱛᱤᱭᱟᱹ ᱨᱮᱞᱣᱮ ᱫᱚ ᱱᱤᱭᱟᱹ ᱥᱴᱮᱥᱚᱱ ᱨᱮ ᱦᱮᱡ ᱥᱮᱱ ᱠᱚᱫᱚ ᱠᱟᱹᱢᱤ ᱞᱟᱹᱜᱤᱫ ᱛᱮ ᱒ ᱥᱮᱴᱮᱞᱟᱭᱤᱴ ᱥᱴᱮᱥᱚᱱᱼᱪᱷᱮᱦᱚᱨᱴᱟ ᱟᱨ ᱵᱷᱚᱜᱽᱛᱟᱱᱵᱟᱞᱟ ᱫᱚ ᱩᱴᱷᱱᱟᱹᱣ ᱞᱟᱹᱜᱤᱫ ᱯᱞᱟᱱ ᱛᱮᱭᱟᱨ ᱮᱱᱟ ᱾ ᱯᱩᱭᱞᱩ ᱮᱥᱴᱮᱡᱽ ᱨᱮ ᱖ ᱴᱨᱮᱱ ᱪᱷᱟᱴᱟᱨᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱨᱮ ᱤᱫᱤ ᱦᱩᱭᱩᱜᱼᱟ ᱾ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱩᱴᱷᱱᱟᱹᱣ ᱱᱤᱜᱟᱢ ᱦᱚᱸ ᱯᱤᱯᱤᱯᱤ ᱵᱚᱨᱱᱚ ᱴᱷᱟᱯᱚᱱ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱞᱮᱠᱟ ᱟᱢᱨᱤᱛᱥᱚᱨ ᱡᱚᱸᱠᱥᱚᱱ ᱨᱮᱞᱣ ᱞᱮᱫᱟ । 

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 

 Official Website of District of Amritsar
 Official Website of Amritsar Municipal Corporation
 Amritsar HRIDAY city


ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ
ᱛᱷᱚᱠ:ᱟᱢᱨᱤᱛᱥᱚᱨ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱲᱟᱝ ᱨᱟᱡᱽᱜᱟᱲ ᱥᱚᱦᱚᱨ ᱠᱚ
ᱛᱷᱚᱠ:Holy cities
ᱛᱷᱚᱠ:Populated places along the Silk Road
ᱛᱷᱚᱠ:Sikh places
ᱛᱷᱚᱠ:Populated places established in 1574
ᱛᱷᱚᱠ:Municipal corporations in Punjab, India